**Pályázati beszámoló**

**NTP-SZKOLL-15-0040**

NEMZETI TEHETSÉG PROGRAM

Az Oktatási Hivatal által nyilvántartott szakkollégiumok támogatása c. pályázati program.

A szerződés száma: NTP-SZKOLL-15-0040

**A pályázat címe: A segítőszakmák kihívásai**

Pályázott összeg: 750 000 Ft

Megítélt támogatás: 750 000 Ft

A projekt megvalósításának záró dátuma: 2016. május 15.

**A pályázati támogatás segítségével megvalósított tevékenységek:**

Összerázó hétvége (2015.okt.2-4) közösségi tevékenység az egész kollégium számára

**Őszi szakszeminárium (2015. nov-dec.) 15 órás tréning formájában**

**Tavaszi szakszeminárium - (2016. március-május) 15 órás tréning formájában**

Szakkollégiumi konf. részvétel ( Budapest, Debrecen, Budapest)

Szakkollégiumi mozgalom gyűlésén részvétel (Budapest) 2016. május

Egész év folyamán szakkollégiumi szeminárium szuperviziós foglalkozás formájában (önismeret és társadalmi felelősségvállalás, szolidaritás terén)

Második félévben a hallgatók által kezdeményezett 3 alkalommal lezajlott szabadidős közös alkotó est

**Második félévben a Diákbizottság által szervezett 2 estés Mini-Konferencia - 10 hallgatói előadással**

Kovács Rebeka (pszichológia BSc III.): ADHD

Ferencz Zsófia (Biológia-földrajz II. év osztatlan tanárképzés): Lábunk és környezete, avagy miért szorít a cipő

Tóth Barbara (Biológia BSc III.): Az iszkémia reperfúzió hatása az enterális idegrendszer felépítésére

Ábrahám-Furus Zsófia (Katekéta-lelkipásztori munkatárs II.): Kortárs orientáció

Némedi Réka (ÁOK IV.): Az egy Á stádiumú tüdő adenokarcinómák prognasztikai markereinek vizsgálata

Pihokker Anna (ÁOK IV.): Tanulási funkciók vizsgálata aura nélküli migrénes betegekben

Huszár Anna (Óvóped IV.) A zenei képességek fejlődése az óvodás korban - zeneóvodai képzés hatásvizsgálata

Vinkó Ráhel (ZMK- hegedű I.): Egy elfeledett zeneszerző nyomában, avagy Joachim Raff művészete

Vér Zsuzsanna (mat-fiz. MA II): Számelméleti függv

A pályázati program célja:

A program fő célkitűzése az egyetemi oktatókkal való közös együttműködés keresése és legfőképp az új szakkollégiumi hallgatók képzése volt. Ezen túl a hallgatók aktívabb bevonását céloztuk meg az országos szakkollégiumi munkába. A kapcsolt programok a hallgatók szakmai jártasságát, felkészültségét, szociális elkötelezettségét segítette. A segítő szakmákat képviseli a szakkollégisták nagy része, ezért a közös képzés az érzékenyítés sérültek között és a kommunikáció terén látszott célravezetőnek.

A pályázati program hatása:

A két 15 órás tréning újdonság volt a szakkollégium életében. Az egyik célja az új hallgatók képességeinek feltérképezése, minél előbbi kooperáció, egyéni és közösségi fejlesztés a kommunikációs tréninggel, a másik képzési cél, a tágabb szakkollégiumi közösség segítő szakmára készülő hallgatóinak megsegítése, érzékenyítése.

Az egész évben folyó szuperviziós foglalkozásokat jövőre is folytatjuk évvégi visszajelzéseik alapján.

Szakmaiságuk tudatosítására jó alkalom volt a debreceni konferencián való részvétel.

Szakmai - hídverés: évközben kikristályosodott ötlet, hogy a második félévben rendezzünk egy belső, mini-konferenciát, ahol TDK dolgozatok bemutatása, szakdolgozatok ismertetése, illetve vállalkozó szellemű új tagok érdeklődési területe közkinccsé válhat. Nem volt könnyű a Diákbizottságnak megnyernie a hallgatókat a nagy plénum előtt kiállásra, de az évvégi visszajelzések alapján sokat tanultak ebből a helyzetből - előadási technika, szakmai igényesség, és nem utolsó sorban egymás munkájába való betekintés terén.

A szakkollégiumi mozgalomban való aktív részvételre is lehetőséget adott a pályázat - Budapestre utazott 2 hallgató egyeztető fórumra.

Jövőre még tudatosabban készülünk más szakkollégiumok szakmai rendezvényein való részvételre, illetve a mini-konferenciát megpróbáljuk szegedi szinten megszervezni az egyházi szakkollégiumok között, ahol partnerre találunk.

Partnereink a projekt során:

1. Karolina Katolikus Általános Iskola és Gimnázium, Szeged
2. SZTE Pszichológia Tanszék
3. Boldog Terézia Katolikus Egyetemi Feminine Studies Szakkollégium, Debrecen

A Nemzeti Tehetség Program pályázatát az Emberi Erőforrások Minisztériuma megbízásából az Emberi Erőforrás Támogatáskezelő hirdette meg a Nemzeti Tehetség Program végrehajtásának 2015–2016. évi cselekvési programja alapján az Oktatási Hivatal által nyilvántartott szakkollégiumok támogatására.